ddrg/super_eurlex huggingface dataset:
(5)

Artikel 3 i gennemførelsesforordning (EU) nr. 412/2013 fastsætter, at hvis en ny eksporterende producent af bordservice i Kina over for Kommissionen fremlægger tilstrækkelig dokumentation for, at: 1) virksomheden ikke eksporterede bordservice og køkkenartikler af keramisk materiale i undersøgelsesperioden fra 1. januar 2011 til 31. december 2011 (»undersøgelsesperioden«) 2) virksomheden ikke er forretningsmæssigt forbundet med nogen af de eksportører eller producenter i Kina, som er genstand for de ved nævnte forordning indførte foranstaltninger, og 3) virksomheden faktisk har eksporteret den pågældende vare til Unionen efter den undersøgelsesperiode, hvorpå foranstaltningerne er baseret, eller har indgået en uigenkaldelig kontraktmæssig forpligtelse til at eksportere en væsentlig mængde til Unionen, så kan artikel 1, stk. 2, i nævnte forordning ændres ved at tildele den nye eksporterende producent den toldsats, der finder anvendelse for samarbejdsvillige virksomheder, der ikke indgik i stikprøven, dvs. den vægtede gennemsnitlige toldsats på 17,9 %.
b)

Artikel 11 affattes således: »Artikel 11 Kommissionens udvælgelse af programmer 1. Medlemsstaterne meddeler Kommissionen den liste, der er omhandlet i artikel 9, stk. 1, der i givet fald omfatter listen over de gennemførelsesorganer, som de har udpeget, hvis disse allerede er blevet udpeget i overensstemmelse med artikel 8, stk. 3, samt en kopi af programmerne. Dette skal indgives både elektronisk og pr. post, således at Kommissionen har det i hænde senest den 30. april. I forbindelse med programmer, der vedrører flere medlemsstater, gives denne meddelelse efter aftale mellem de berørte medlemsstater. 2. Senest den 15. juli underretter Kommissionen de berørte medlemsstater, hvis den konstaterer, at et forelagt program helt eller delvis ikke er i overensstemmelse med: a) Unionens bestemmelser, eller b) retningslinjerne, hvad det indre marked angår, eller c) kriterierne i artikel 9, stk. 2, hvad tredjelandene angår. 3. I henhold til artikel 7, stk. 2, tredje afsnit, i forordning (EF) nr. 3/2008 sender medlemsstaterne de reviderede programmer til Kommissionen senest 55 kalenderdage efter underretningen, jf. stk. 2 i denne artikel. Når Kommissionen har efterprøvet de reviderede programmer, beslutter den senest den 30. november, hvilke programmer den kan medfinansiere efter proceduren i artikel 16, stk. 2, i forordning (EF) nr. 3/2008. 4. Den eller de forslagsstillende organisationer er ansvarlige for, at det udvalgte program gennemføres og forvaltes korrekt.«
Som hovedregel modtager de landbrugere, der indgiver en støtteansøgning om direkte betalinger for et kalenderår (N), betaling inden for en fastsat betalingsperiode i regnskabsåret (N + 1). Medlemsstaterne har dog, inden for visse grænser, mulighed for at foretage sene betalinger uden for betalingsperioden til landbrugerne, uden tidsbegrænsning. Sådanne sene betalinger kan foretages i et senere regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, den pågældende finansielle disciplin finder anvendelse. For at sikre ligelig behandling af landbrugerne, bør det derfor fastsættes, at tilpasningssatsen kun anvendes på betalinger, der er indgivet ansøgninger til, i det kalenderår, hvor den pågældende tilpasningssats finder anvendelse, uafhængigt af tidspunktet for betalingen til landbrugerne.
BILAG II

Eksisterende administrative enheder

På NUTS 1-niveau: for Belgien »Gewesten/Régions«, for Tyskland »Länder«, for Portugal »Continente«, »Região Autónoma dos Açores« og »Região Autónoma da Madeira« og for Det Forenede Kongerige »Scotland, Wales, Northern Ireland« og »Government Office Regions of England«.

På NUTS 2-niveau: for Belgien »Provincies/Provinces«, for Danmark »Regioner«, for Grækenland »Περιφέρειες (Periferies)«, for Spanien »Comunidades Autónomas, Ciudades Autónomas«, for Frankrig »Régions«, for Italien »Regioni«, for Nederlandene »Provincies«, for Østrig »Länder« og for Polen »Województwa«.

På NUTS 3-niveau: for Belgien »Arrondissementen/Arrondissements«, for Bulgarien »Области (Oblasti)«, for Tjekkiet »Kraje«, for Tyskland »Kreise, kreisfreie Städte«, for Spanien »Provincias, Consejos insulares« og »Cabildos«, for Frankrig »Départements«, for Kroatien »Županije«, for Italien »Provincie«, for Litauen »Apskritis«, for Ungarn »Megyék«, for Portugal »Entidades Intermunicipais«, »Região Autónoma dos Açores« og »Região Autónoma da Madeira«, for Rumænien »Județe«, for Slovakiet »Kraje«, for Sverige »Län« og for Finland »Maakunnat/Landskap«.
1)

I bilag III indsættes følgende 265 og 266: Stofidentifikation Begrænsninger Løbe-nummer Kemisk navn/INN Fælles betegnelser for bestanddele CAS-nr. EF-nr. Produkt-type, kropsdel Højeste koncentration i det brugsklare produkt Andet Advarsler og anvisninger vedr. anvendelse a b c d e f g h i »265 C16-alkyltrimethyl-ammoniumchlorid Cetrimonium chloride (1) 112-02-7 203-928-6 a) Hårpro-dukter, som afrenses a) 2,5 % for de enkelte koncentrationer eller summen af de enkelte koncentrationer af cetrimonium-chlorid og steartrimonium-chlorid Til andre formål end at hindre udviklingen af mikroorganismer i produktet. Dette formål skal fremgå af varens emballage. C18-alkyltrimethyl-ammoniumchlorid Steartrimonium chloride (1) 112-03-8 203-929-1 b) Hår-produkter, som ikke afrenses b) 1,0 % for de enkelte koncentrationer eller summen af de enkelte koncentrationer af cetrimonium-chlorid og steartrimonium-chlorid c) An-sigtsprodukter, som ikke afrenses c) 0,5 % for de enkelte koncentrationer eller summen af de enkelte koncentrationer af cetrimonium-chlorid og steartrimonium-chlorid 266 8 C22-alkyltrimethyl-ammoniumchlorid Behentrimo-nium chloride (1) 17301-53-0 241-327-0 a) Hårpleje-produkter, som afrenses a) 5,0 % for den enkelte koncentration af behentrimonium-chlorid eller summen af de enkelte koncentrationer af cetrimonium-chlorid, steartrimonium-chlorid og behentrimonium-chlorid, samtidig med at den relevante højeste koncentration for summen af cetrimonium-chlorid og steartrimonium-chlorid i løbenummer 265 overholdes. Til andre formål end at hindre udviklingen af mikroorganismer i produktet. Dette formål skal fremgå af varens emballage. b) Hår-produkter, som ikke afrenses b) 3,0 % for den enkelte koncentration af behentrimonium-chlorid eller summen af de enkelte koncentrationer af cetrimonium-chlorid, steartrimonium-chlorid og behentrimonium-chlorid, samtidig med at den relevante højeste koncentration for summen af cetrimonium-chlorid og steartrimonium-chlorid i løbenummer 265 overholdes. c) An-sigtspro-dukter, som ikke afrenses c) 3,0 % for den enkelte koncentration af behentrimonium-chlorid eller summen af de enkelte koncentrationer af cetrimonium-chlorid, steartrimonium-chlorid og behentrimonium-chlorid, samtidig med at den relevante højeste koncentration for summen af cetrimonium-chlorid og steartrimonium-chlorid i løbenummer 265 overholdes.
(4)

For at give ansøgeren mulighed for at udnytte sine markedsføringsrettigheder under navnet Taminco Finland Oy er det nødvendigt at ændre godkendelsesbetingelserne.
(4)

Det er nødvendigt at ændre godkendelsesbetingelserne for at gøre det muligt for fodertilsætningsstoffet at blive markedsført under betegnelsen DSM Nutritional Products Ltd.
(3)

På grund af de forskellige holdninger til klassificeringen af de varer, der falder ind under KN-underpositionerne 9619 00 71 til 9619 00 89, og for at lette klassificeringen i hele unionen er det nødvendigt at klarlægge disse nye underpositioners anvendelsesområde yderligere.
DA Den Europæiske Unions Tidende L 232/3

KOMMISSIONENS FORORDNING (EU) Nr. 845/2014

af 31. juli 2014

om forbud mod fiskeri efter tobis i EU-farvande i IIa, IIIa og IV — forvaltningsområde 1, 2, 3 og 4 fra fartøjer, der fører tysk flag

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og

ud fra følgende betragtninger:

(1) Ved Rådets forordning (EU) nr. 43/2014 (2) er der fastsat kvoter for 2014.

(2) Ifølge de oplysninger, Kommissionen har modtaget, har fiskeriet efter den bestand, der er omhandlet i bilaget til nærværende forordning, fra fartøjer, der fører den i samme bilag omhandlede medlemsstats flag eller er registreret i den pågældende medlemsstat, nået et sådant omfang, at den kvote, der er tildelt for 2014, er opbrugt.

(3) Derfor bør fiskeri efter den pågældende bestand forbydes —

VEDTAGET DENNE FORORDNING:

Artikel 1

Opbrugt kvote

Den fiskekvote, som for 2014 er tildelt den medlemsstat, der er omhandlet i bilaget til denne forordning, for den i samme bilag omhandlede bestand, anses for at være opbrugt fra den dato, der er fastsat i det pågældende bilag.

Artikel 2

Forbud

Fiskeri efter den bestand, der er omhandlet i bilaget til denne forordning, fra fartøjer, der fører den i samme bilag omhandlede medlemsstats flag eller er registreret i denne medlemsstat, er forbudt fra den dato, der er fastsat i det pågældende bilag. Det er navnlig forbudt at opbevare om bord, overføre, omlade og lande fisk af denne bestand fanget af de pågældende fartøjer efter den pågældende dato.

Artikel 3

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 31. juli 2014. På Kommissionens vegne For formanden Lowri EVANS Generaldirektør for maritime anliggender og fiskeri

(1) EUT L 343 af 22.12.2009, s. 1.

(2) Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (EUT L 24 af 28.1.2014, s. 1).
DA Den Europæiske Unions Tidende L 231/3

KOMMISSIONENS GENNEMFØRELSESFORORDNING (EU) Nr. 840/2014

af 1. august 2014

om ændring af gennemførelsesforordning (EU) nr. 743/2013 om beskyttelsesforanstaltninger over for import fra Tyrkiet af toskallede bløddyr bestemt til konsum for så vidt angår dens anvendelsesperiode

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og

ud fra følgende betragtninger:

(1) Kommissionens gennemførelsesforordning (EU) nr. 743/2013 (2) blev vedtaget, da der ved audit gennemført af Kommissionens audittjeneste, Levnedsmiddel- og Veterinærkontoret (FVO), blev konstateret mangler i Tyrkiet i forbindelse med gennemførelsen af offentlig kontrol af produktionen af toskallede bløddyr bestemt til eksport til Unionen, og da medlemsstater indberettede sendinger af toskallede bløddyr med oprindelse i Tyrkiet, der ikke levede op til EU's mikrobiologiske standarder.

(2) Tyrkiets kompetente myndighed har forelagt oplysninger om de korrigerende foranstaltninger, der er blevet iværksat for at afhjælpe de mangler, der blev konstateret i systemet til kontrol af toskallede bløddyr bestemt til eksport til Unionen. Grundet alvoren af de mangler, der blev konstateret ved FVO's audit, er det dog nødvendigt, at FVO gennemfører en opfølgende audit, inden en ophævelse af foranstaltningerne kan komme i betragtning. Endvidere har medlemsstater indberettet visse sager om toskallede bløddyr, der er blevet frembudt til kontrol på Unionens indgangsgrænsekontrolsted og ikke levede op til EU's mikrobiologiske standarder.

(3) Udløbet af anvendelsesperioden for gennemførelsesforordning (EU) nr. 743/2013 bør derfor ændres i overensstemmelse hermed.

(4) Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE FORORDNING:

Artikel 1

I artikel 5, stk. 2, i gennemførelsesforordning (EU) nr. 743/2013 ændres datoen »4. august 2014« til »4. august 2015«.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. august 2014. På Kommissionens vegne José Manuel BARROSO Formand

(1) EFT L 24 af 30.1.1998, s. 9.

(2) Kommissionens gennemførelsesforordning (EU) nr. 743/2013 af 31. juli 2013 om beskyttelsesforanstaltninger over for import fra Tyrkiet af toskallede bløddyr bestemt til konsum (EUT L 205 af 1.8.2013, s. 1).
(2)

Udviklingen af harmoniserede økologiske produktionsmetoder for ungfjerkræ på EU-plan er en kompleks proces, fordi der er meget delte meninger om de tekniske krav. For at der kan blive mere tid til at udarbejde detaljerede regler for produktionen af økologiske kyllinger, bør undtagelsesbestemmelsen for anvendelse af ikke-økologiske kyllinger forlænges med tre år.
(3)

Anerkendelsen af New Zealand i henhold til artikel 33, stk. 2, i forordning (EF) nr. 834/2007 omfatter på nuværende tidspunkt forarbejdede landbrugsprodukter anvendt som fødevarer med undtagelse af vin og gær. New Zealands myndigheder har indgivet en anmodning til Kommissionen om også at anerkende ækvivalensen af økologisk vin. Gennemgangen af de oplysninger, som myndigheder i New Zealand indgav med anmodningen, og deres efterfølgende afklaringer har ledt til den konklusion, at de newzealandske regler for produktion af og kontrol med økologisk vin er ækvivalente med de regler, som er fastsat i forordning (EF) nr. 834/2007 og forordning (EF) nr. 889/2008. Derfor bør ækvivalensanerkendelsen af New Zealands produktionssystem og kontrolforanstaltninger vedrørende forarbejdede landbrugsprodukter anvendt som fødevarer tillige gælde for økologisk vin.
(2)

Den 15. august 2014 besluttede Sanktionskomitéen under FN's Sikkerhedsråd at tilføje seks fysiske personer til listen over de personer, grupper og enheder, der er omfattet af indefrysningen af pengemidler og økonomiske ressourcer. Den 4. august 2013 besluttede Sanktionskomitéen under FN's Sikkerhedsråd endvidere at ændre to punkter på listen.
(128)

Efter indførelsen af foranstaltninger forventes det, at importpriserne vil stige, og EU-erhvervsgrenen vil blive fri for det prispres, som dumpingimporten udøver i øjeblikket. EU-erhvervsgrenen skulle således kunne hæve sine priser, så de afspejler omkostningsstigningerne, og gradvis nå op på et rentabelt niveau. Det vil også få positiv indvirkning på produktion og salgsmængde. Uden foranstaltninger er der stor sandsynlighed for, at EU-erhvervsgrenens situation forværres yderligere. Der er stor sandsynlighed for yderligere tab af salgsmængde og markedsandele, fordi prispresset fra dumpingimporten vil fortsætte, og EU-erhvervsgrenen vil være tvunget til at matche de lave priser i Unionen. I en sådan situation vil EU-erhvervsgrenen fortsat lide betydelige tab. Det kan ikke udelukkes, at EU-erhvervsgrenen som følge af faldet i salgs- og produktionsmængden og de store tab vil blive tvunget til at indstille produktionen helt på mellemlang sigt med deraf følgende tab af arbejdspladser i Unionen. Dette vil også gøre Unionen afhængig af import fra tredjelande.
(2)

Ifølge artikel 12, stk. 1, i forordning (EF) nr. 1954/2003 kan Kommissionen efter anmodning fra en medlemsstat overføre fiskeriindsatsen fra et område eller afsnit til et andet, således at medlemsstaten fuldt ud kan udnytte sine fangstmuligheder.
(11)

N,N-dimethylacetamid (DMAC) opfylder kriterierne for klassificering som reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra c), i samme forordning. Det er desuden blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006, og agenturet har i sin anbefaling af 17. januar 2013 prioriteret dette stof med henblik på optagelse i bilag XIV til forordning (EF) nr. 1907/2006 i overensstemmelse med artikel 58 i samme forordning. DMAC har samme iboende egenskaber som N-methyl-2-pyrrolidon (NMP), og begge stoffer kan betragtes som potentielle alternativer for nogle af deres vigtige anvendelsesformål. Det kemiske stof NMP er for øjeblikket omfattet af en begrænsningsprocedure i overensstemmelse med artikel 69 i forordning (EF) nr. 1907/2006. I betragtning af lighederne mellem de to stoffer, både med hensyn til de iboende egenskaber og deres industrielle anvendelsesformål, og for at sikre en ensartet fremgangsmåde for regulering af dem begge finder Kommissionen det hensigtsmæssigt at udsætte afgørelsen om optagelse af DMAC i bilag XIV.
(8)

Den 10., 18. og 20. juni, meddelte Spanien Kommissionen, at landet havde indført et stop for fiskeriet med de fire faststående tunfiskenet, der har været anvendt til fiskeri efter almindelig tun i 2014, med virkning fra den 10. juni for to af nettenes vedkommende, med virkning fra den 19. juni for ét nets vedkommende, og med virkning fra den 20. juni for det sidste nets vedkommende, hvilket indebærer et forbud mod alt dette fiskeri med virkning fra den 20. juni 2014 kl. 00:00.
(5)

Det er nødvendigt at ændre forordning (EØF) nr. 2454/93 for at opdatere henvisningerne til gældende luftfartslovgivning, også at medtage anerkendelsen af status som kendt befragter med dens relevans for AEO, at fastlægge rammerne for anvendelsesområdet for anerkendelse af de fælles krav mellem de respektive programmer og at muliggøre den nødvendige udveksling af oplysninger mellem toldmyndigheder og luftfartsmyndigheder.
Et bærbart batteridrevet apparat til optagelse og lagring af video og billeder (et såkaldt »actionkamera«), der måler ca. 6 × 4 × 2 cm og vejer ca. 74 g, bestående af: — et ultra vidvinkelobjektiv — en statusindikator med flydende krystalanordning (LCD) — micro USB og micro HDMI interfaces — indgang til micro SD-kort — indbygget WiFi — en port til ekstraudstyr. Apparatet har ikke zoom, søger eller en skærm til gengivelse af optagne billeder. Apparatet er ikke beregnet til at blive holdt i hånden, men skal monteres på f.eks. en hjelm. Det præsenteres til brug for at opfange de tempofyldte indtryk af omgivelserne, som man oplever ved udendørsaktiviteter såsom cykling, surfing og skiløb. Videokvaliteten kan ændres fra 848 × 480 til 1 920 × 1 080 pixels. Stillbilleder kan kun tages med en opløsning på 5,0 megapixel. Stillbilledernes kvalitet (såsom skarphed, farve og objektposition) kan ikke ændres på selve apparatet. Apparatet er i stand til at optage og lagre videofiler i formatet MPEG4. Den højeste opløsning for videooptagelse er med 1 920 × 1 080 pixels ved 30 billeder pr. sekund i et tidsrum på højst 3 uafbrudte timer på et fuldt opladet batteri. Optagelsen kan kun stoppes af brugeren. De optagne billeder indspilles på en separat fil, som varer omkring 15 minutter hver. Ved frembydelse kan der overføres filer til apparatet fra en automatisk databehandlingsmaskine via USB interfacet.

8525 80 99
(2)

Godkendelsen af aktivstofferne dichlorprop-P, metconazol og triclopyr udløber den 31. maj 2017. Der er indgivet ansøgninger om fornyelse af godkendelsen af disse aktivstoffer. Da bestemmelserne i Kommissionens gennemførelsesforordning (EU) nr. 844/2012 (3) finder anvendelse på disse aktivstoffer, er det nødvendigt at sikre, at ansøgerne har tilstrækkelig tid til at afslutte fornyelsesproceduren i overensstemmelse med nævnte forordning. Som følge heraf kan godkendelserne af de pågældende aktivstoffer forventes at ville udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.
DA Den Europæiske Unions Tidende L 263/3

KOMMISSIONENS FORORDNING (EU) Nr. 937/2014

af 22. august 2014

om forbud mod fiskeri efter tunge i område VIIf og VIIg fra fartøjer, der fører irsk flag

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og

ud fra følgende betragtninger:

(1) Ved Rådets forordning (EU) nr. 43/2014 (2) er der fastsat kvoter for 2014.

(2) Ifølge de oplysninger, Kommissionen har modtaget, har fiskeriet efter den bestand, der er omhandlet i bilaget til denne forordning, fra fartøjer, der fører den i samme bilag omhandlede medlemsstats flag eller er registreret i den pågældende medlemsstat, nået et sådant omfang, at den kvote, der er tildelt for 2014, er opbrugt.

(3) Derfor bør fiskeri efter den pågældende bestand forbydes —

VEDTAGET DENNE FORORDNING:

Artikel 1

Opbrugt kvote

Den fiskekvote, som for 2014 er tildelt den medlemsstat, der er omhandlet i bilaget til denne forordning, for den i samme bilag omhandlede bestand, anses for at være opbrugt fra den dato, der er fastsat i det pågældende bilag.

Artikel 2

Forbud

Fiskeri efter den bestand, der er omhandlet i bilaget til denne forordning, fra fartøjer, der fører den i samme bilag omhandlede medlemsstats flag eller er registreret i denne medlemsstat, er forbudt fra den dato, der er fastsat i det pågældende bilag. Det er navnlig forbudt at opbevare om bord, overføre, omlade og lande fisk af denne bestand fanget af de pågældende fartøjer efter den pågældende dato.

Artikel 3

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. august 2014. På Kommissionens vegne For formanden Lowri EVANS Generaldirektør for maritime anliggender og fiskeri

(1) EUT L 343 af 22.12.2009, s. 1.

(2) Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (EUT L 24 af 28.1.2014, s. 1).